cyanic-selkie/wikianc huggingface dataset:
প্লাস্টিক দূষণ
ম্যাক্রোবর্জ্য
সাধারনত ২০ মিমি আকারের চেয়ে দীর্ঘ হলে তাদের ম্যাক্রোবর্জ্য বলা হয়। এগুলোর মধ্যে প্লাস্টিক মুদি থলে অন্যতম৷ ম্যাক্রোবর্জ্য প্রায়ই সমুদ্রের জলের মধ্যে পাওয়া যায় যা সামুদ্রিক জীবের জন্য ক্ষতিকর প্রভাব সৃষ্টি করে৷ এতে প্রধানত মাছ ধরার জাল দূষণ হয়ে থাকে।
প্লাস্টিক দূষণের কারণ
প্লাস্টিক বর্জ্য উৎপত্তির স্থান থেকে বিভিন্ন উপায়ে ভিন্ন ভিন্ন আকারে পরিবেশে ছড়িয়ে পড়ে ৷ সমুদ্র স্রোত, বাতাসের অসম গতি, ভৌগোলিক বৈচিত্রতার কারণে প্লাস্টিক বর্জ্য বিভিন্ন উপায়ে ছড়িয়ে পড়ছে ৷ ক্যারিবিয়ান সমুদ্র অঞ্চলে গেলে তা ভালভাবে উপলব্ধি করা যায় ৷ ঐসব অঞ্চলে সাধারণত মাইক্রো ও ম্যাক্রো আকারের প্লাস্টিক বর্জ্য  পাওয়া যায় ৷ যেহেতু প্লাস্টিক অপচ্য পদার্থ , তাই সৃষ্টির পর পুনঃচক্রায়ন না হওয়া পর্যন্ত এটি পরিবেশে অবস্থান করে ৷ এটি নিয়মিত প্রাণীর খাদ্যচক্রে ঢুকে পড়ছে (মাইক্রো কণাসমূহ) ,যা প্রাণীর জন্য খুবই বিপদজনক ৷ বিভিন্ন উপায়ে প্লাস্টিক বর্জ্য পরিবেশের ভারসম্যকে নষ্ট করছে৷
মাটিতে প্লাস্টিক দূষণের কারণ:-
ক্লোরিনযুক্ত প্লাস্টিক বিষাক্ত রাসায়নিক পদার্থ নির্গত করে যা ভূগর্ভস্থ পানি ও ভূপৃষ্ঠীয় পানির সাথে মিশে যায়৷ অতঃপর ভূগর্ভস্থ ও ভূপৃষ্ঠীয় পানি গ্রহণের সাথে সাথে তা আমাদের খাদ্যচক্রে ঢুকে পড়ে ৷ কারণ এটির মাটিতে পচতে সময় লাগে ৪০০ বছর। আর এভাবেই পানি গ্রহণের সাথে সাথে প্রতিনিয়ত আমরা ক্ষতিগ্রস্ত হচ্ছি ৷ মাটিতে বিভিন্ন ধরনের অনুজীব বাস করে যা প্লাস্টিক অণুর ভাঙনে সাহায্য করে ৷ এইসকল অণুজীবের মধ্য "সিউডোমোনাস( Pseudomonas)", "নাইলন খাদক ব্যাকটেরিয়া (nylon-eating bacteria)" , " ফ্লাভো ব্যাকটেরিয়া ( Flavobacteria) অন্যতম ৷ এইসকল ব্যাকটেরিয়া "নাইলোনেজ" এনজাইম ক্ষরণের মাধ্যমে নাইলন অণুকে ভেঙ্গে ফেলে ৷ জীবাণুবিয়োজ্য প্লাস্টিক ভাঙনের মাধ্যমে মিথেন গ্যাস উৎপন্ন হয় ৷ মিথেন এক প্রকার গ্রীণহাউজ গ্যাস ৷ এটি বৈশ্বিক উষ্ণায়নের জন্য দায়ী ৷
thumb|জালে আটকে পড়া সামুদ্রিক কচ্ছপ
সমুদ্রের জলে প্লাস্টিক দূষণ
২০১২ সালে, গবেষণার মাধ্যেমে জানানো হয় যে,  সমগ্র বিশ্বের সমুদ্রে আনুমানিক ১৬৫ মিলিয়ন টন প্লাস্টিক বর্জ্য আছে ৷ "নারডল" নামক এক প্রকার প্লাস্টিক যা সকলের দৃষ্টি আকর্ষণ করেছে ৷ এটি এমনই এক শিল্পজাত প্লাস্টিক যা প্লাস্টিক পণ্য বা কার্গো শীপ তৈরীতে ব্যবহৃত হয় ৷ প্রচুর পরিমাণে নারডল সমুদ্রের পানিতে পতিত হয় ৷ বছর বছর এই প্লাস্টিক পদার্থের পরিমাণ বেড়েই চলেছে ৷ এর ফলে প্লাস্টিক থেকে প্রতিনিয়ত ক্ষতিকর রাষায়নিক পদার্থ যেমন: বায়োস ফেনল, পলিস্টিরিন ইত্যাদি পরিস্রুত হয় ৷ এক পরিসংখ্যানে জানা যায় যে, সমুদ্রের পানিতে ৫ ট্রিলিয়নের বেশি প্লাস্টিক ভেসে থাকে ৷ আমাদের মিল্কিওয়ে গ্যালাক্সিতে যে পরিমাণ তারা আছে, সুমুদ্রে তার থেকেও বেশি৷ ১৪ মিলিয়ন টনের বেশি প্লাস্টিক প্রতিবছর সুমুদ্রে জমা হচ্ছে৷
প্রাণীকূলের উপর প্রভাব
প্লাস্টিক দূষণ প্রাণীকুলের খাদ্যচক্রের উপর বিরূপ প্রভাব সৃষ্টি করে ৷ এটি সামুদ্রিক স্তন্যপায়ী প্রাণীর উপর বেশি বিরুপ ফেলে ৷  " Introduction to Marine Biology" বই অনুসারে প্লাস্টিক দূষণ সামুদ্রিক প্রাণীর জন্য "একক সর্বাধিক হুমকি" র মত ৷ বেশকিছু  সামুদ্রিক প্রজাতি,  যেমন: সামুদ্রিক কচ্ছপের পাকস্থলীতে বিজ্ঞানিরা প্রচুর পরিমাণে প্লাস্টিক বর্জ্য পেয়েছেন ৷ যখনই এমনটা ঘটে,  তখন ঐসব প্রাণী ক্ষুধায় ভোগে কারণ প্লাস্টিক বর্জ্য তাদের পরিপাকতন্ত্রকে বন্ধ করে দেয় ৷ এতে প্রাণীর মৃত্যুও ঘটে ৷ অনেকক্ষেত্রে,  সামুদ্রিক প্রাণী প্লাস্টিক পণ্য যেমন জাল দ্বারা বিজড়িত হয় ৷ যার কারণে তারা ক্ষতিগ্রস্ত হয় ও মৃত্যুও ঘটে থাকে ৷
সামুদ্রিক প্রাণীর উপর প্রভাব
সামুদ্রিক প্রাণীর উপর প্লাস্টিক দূষণের প্রভাব সবচেয়ে বেশি ৷ সামুদ্রিক কচ্ছপের মৃত্যু প্লাস্টিক দূষণের কারণে ঘটছে ৷ সামুদ্রিক কচ্ছপ সাধারণত জেলিফিশ, সামুদ্রিক কীট খেয়ে জীবনধারণ করে ৷ জেলিফিসের আকার ও আকৃতি প্লাস্টিক ব্যাগের মত হওয়ায় কচ্ছপ ভুল করে প্লাস্টিক ব্যাগ ভক্ষণ করে ৷ এতে তাদের খাদ্য নালিকা বন্ধ হয়ে যায় এবং খাদ্য গ্রহণ করতে অক্ষম হওয়ায় ধীরে ধীরে মারা যায় ৷ এর চেয়েও বেশি ক্ষতিগ্রস্ত হয় সামুদ্রিক তিমি ৷ সামুদ্রিক তিমির পাকস্থলীতে প্রচুর পরিমাণে প্লাস্টিক পাওয়া গিয়েছে ৷ এছাড়াও সামুদ্রিক ছোট মাছের পাকস্থলীতে প্লাস্টিক পাওয়া গিয়েছে ৷ তাই প্লাস্টিক দূষণ সামুদ্রিক মৎস্য প্রজাতির জন্য হুমকিস্বরূপ।
লে সোয়ার ডি'আলগেরি
লে সোয়ার ডি'আলগেরি আলজেরিয়ার আলজিয়ার্স ভিত্তিক একটি ফরাসি ভাষার সন্ধ্যা পত্রিকা।
প্লাস্টিক দূষণ
পাখির উপর প্রভাব
প্লাস্টিক দূষণের প্রভাব শুধুমাত্র সামুদ্রিক মাছের উপর নয় সামুদ্রিক পাখির উপরও রয়েছে ৷ বেশিরভাগ সামুদ্রিক পাখির পেটে প্রচুর পরিমাণে প্লাস্টিক পাওয়া যায় ৷ কারণ সমুদ্রে ভাসমান প্লাস্টিক ও মাছের মধ্য তুলনা না করতে পারায় পাখিরা প্লাস্টিক গ্রহণ করে ৷ ২০০৪ সালে এক গবেষণায় মাধ্যমে গবেষকরা জানান "সামুদ্রিক গিল" এর পেটে ৩০ খন্ডের সম পরিমাণ প্লাস্টিক পাওয়া যায় ৷ প্লাস্টিক পদার্থ থেকে সাধারণত বিষাক্ত রাসায়নিক পলিক্লোরিনেটেড বায়োফেনল নির্গত হয় ৷ এই বিষাক্ত রাষায়নিক দেহের বিভিন্ন টিস্যুকে ক্ষতিগ্রস্ত করে ৷ পাখিরা যখন প্লাস্টিক পদার্থ গ্রহণ করে তখন তাদের পেটেও বিষাক্ত রাষায়নিক পলিক্লোরিনেটেড বায়োফেনল নির্গত হয় ৷ এর জন্য তাদের দেহের টিস্যু ধ্বংস হয়, তাদের দেহের প্রতিরোধ ক্ষমতা কমে যায় ৷ ধীরে ধীরে পাখির মৃত্যু হয় ৷ এক পরিসংখ্যানের মাধ্যমে জানা যায় যে, ১.৫ মিলিয়ন লাইসন অ্যালবাট্রস যারা উত্তর ক্যরোলাইনে বাস করে তাদের পাকস্থলিতে প্লাস্টিক পদার্থ পাওয়া যায় এবং তাদের মৃত্যু ঘটে ৷
মানুষের উপর প্রভাব
প্লাস্টিক দূষণ মানুষের স্বাস্থ্যের উপর ব্যাপক প্রভাব ফেলে। সাধারনত প্লাস্টিক পদার্থে প্রচুর পরিমাণে রাসায়নিক রঞ্জক মেশানো হয়। এসকল রঞ্জক কারসিনজেন হিসেবে কাজ করে ও এন্ডোক্রিনকে ক্ষতিগ্রস্ত করে। ২০২২ সালের মার্চে প্রকাশিত এক গবেষণা ফলাফলে প্রথমবারের মতো মানুষের রক্তে মাইক্রোপ্লাস্টিক দূষণ শনাক্ত হয়। এই গবেষণায় অংশগ্রহণকারীদের মধ্যে ৮০ শতাংশ মানুষের রক্তে এই ক্ষুদ্র কণা পায় বিজ্ঞানীরা। গবেষণা প্রতিবেদনটি এনভায়রনমেন্ট ইন্টারন্যাশনাল জার্নালে প্রকাশিত হয়।
লে সোয়ার ডি'আলগেরি
ইতিহাস এবং প্রোফাইল
২০০৩ সালের আগস্টে লে সোয়ার ডি'আলগেরি রাষ্ট্র পরিচালিত মুদ্রণ প্রেসে এর ঋণের কারণে সাময়িকভাবে প্রকাশনা বন্ধ করে দিয়েছিল। ফুয়াদ বাঘানিম পত্রিকার প্রধান-সম্পাদক হিসাবে দায়িত্ব পালন করেছিলেন।
প্লাস্টিক দূষণ
হ্রাসকরণ প্রচেষ্টা
প্লাস্টিক দূষণ কমানোর জন্য বিশ্বের বিভিন্ন দেশ বিভিন্ন পদক্ষেপ গ্রহণ করেছে । আরও প্লাস্টিক পুনপ্রস্তু্তির ব্যবস্থা গ্রহণ করেছে । কিছু কিছু সুপার মার্কেট এ প্লাস্টিক ব্যাগ এর মাধ্যমে আদানপ্রদান কমিয়েছে এবং বায়োডিগ্রেডেবল পদার্থ ব্যবহার করছে । কিছু কিছু সম্প্রদায় এবং ব্যবসা প্রতিষ্ঠান প্লাস্টিক পণ্য যেমন ; প্লাস্টিক ব্যাগ, বোতলজাত জল ইত্যাদি ব্যবহারের উপর নিষেধাজ্ঞা আরোপ করেছে ৷
বায়োডিগ্রেডেবল এবং ডিগ্রেডেবল প্লাস্টিক
বায়োডিগ্রেডেবল প্লাস্টিকের ব্যবহারের অনেক উপকারিতা ও অপকারিতা রয়েছে। বায়োডিগ্রেডেবলগুলো হচ্ছে একরকম বায়োপলিমার যাদের ইন্ডাস্ট্রিয়াল কম্পোস্টারের মধ্যে পচন ঘটে। গৃহের কম্পোস্টার দ্বারা বায়োডিগ্রেডেবলসমূহের কার্যকরীভাবে পচন ঘটে না, এবং এর ধীর গতির কারণে মিথেন গ্যাস নির্গত হতে পারে।
আরেক রকমের ডিগ্রেডেবল বস্তি দেখা যায় যা বায়োপলিমার দ্বারা প্রস্তুত নয়, কারণ এগুলো তেল ভিত্তিক, এবং অন্যান্য চিরাচরিত প্লাস্টিকের মতই আচরণ করে। এই প্লাস্তিকগুলোকে এমনভাবে তৈরি করা হয়েছে যাতে বিভিন্ন এডিটিভের সহায়তায় এগুলোর আরও সহজে ক্ষয় হয়। সূর্যের অতিবেগুণী রশ্মি বা অন্যান্য ভৌত নিয়ামকের সহায়তায় এই এডিটিভগুলো এগুলোর দ্রুত ক্ষয়ে সহায়তা করে। যদিও পলিমারদের এই পচন উন্নীতকারী এডিটিভগুলো উল্লেখযোগ্য পরিমাণে পচন বাড়ায় না বলে দেখা গিয়েছে। যদিও বায়োডিগ্রেডেবল ও ডিগ্রেডেবল প্লাস্টিকগুলো প্লাস্টিক দূষণ রোধে সহায়তা করে, এর কিছু সীমাবদ্ধতাও রয়েছে। একটি সমস্যা হচ্ছে এরা প্রাকৃতিক পরিবেশে খুব একটা কার্যকরীভাবে ক্ষয় হয় না। তেল ভিত্তিক প্লাস্টিকগুলো একটি ক্ষুদ্রতর অংশে বিভাজিত হয়, কিন্তু এরপরে তারা আর ক্ষয়ীভূত হয় না।
ভস্মীকরণ
ব্যবহৃত প্লাস্টিক মেডিকেল সামগ্রী এর মধ্যে ৬০ শতাংশ পর্যন্ত ল্যান্ডফিলের বদলে চুল্লিতে ভস্মীভূত করা হয়, যাতে রোগের ব্যাপ্তি কমে আসে। এর ফলে মেডিকেল সামগ্রী থেকে আসা প্লাস্টিক বর্জের পরিমাণ প্রচুর পরিমাণে হ্রাস পেয়েছে। যদি প্লাস্টিক বর্জকে ভস্মীকরণের মাধ্যমে সঠিকভাবে মীমাংসা না করা হত, তাহলে এখান থেকে ক্ষতিকর বিষাক্ত পদার্থ নির্গত হয়ে বাতাসে গ্যাস হিসেবে বা জল ও বাতাসে ছাই হিসেবে ছড়িয়ে যেতে পারত। অবশ্য অনেক গবেষণাতেই ইনসিনারেশনের ফলে যে বায়বীয় পদার্থ নির্গত হয় সেই ব্যাপারে উদ্বিগ্নতা প্রকাশ করা হয়েছে।
নীতি
বিভিন্ন প্রতিষ্ঠান যেমন এনভায়রনমেন্টাল প্রোটেকশন এজেন্সি এবং ফুড এন্ড ড্রাগ এডমিনিস্ট্রেশন প্রায়ই নেতিবাচক দিক না ধরা পড়া অবধি নতুন রাসায়নিক দ্রব্যের নিরাপত্তা নিয়ে মূল্যায়ন করেন না। একবার সেই রাসায়নিক দ্রব্যকে বিষাক্ত হিসেবে সন্দেহ করা হলে, মানব আদর্শ ডোজ এর প্রেক্ষিতে একে গবেষণা করা হয়, এই মানব আদর্শ ডোজ হচ্ছে মানুষের জন্য সবচেয়ে কম ক্ষতিকর প্রভাবের মাত্রা। এই গবেষণার সময় উচ্চ ডোজকে পরীক্ষা করে দেখা হয় যদি এটা স্বাস্থ্যে কোন ক্ষতিকর প্রভাব ফেলে। আর যদি তা না হয়, তাহলে কম ডোজকে এমনিতেই নিরাপদ হিসেবে ধরা হয়। কিন্তু এই হিসাবে এটাকে বিবেচনা করা হয় না যে, প্লাস্টিকে পাওয়া কিছু কেমিকেল, যেমন বিপিএ নিম্নমাত্রার ডোজে উপস্থিত থাকলেও তা উল্লেখযোগ্য পরিমাণে ক্ষতি করতে পারে।তবুও এরকম জটিল মূল্যায়ন প্রক্রিয়া সত্ত্বেও প্লাস্টিক দূষণ ও এর কারণে হওয়া ক্ষতি কমানোর জন্য বিভিন্ন নীতি গ্রহণ করা হয়ে থাকে। সরকারের বিভিন্ন নীতিকে প্রয়োগ করা হয়েছে যাতে নির্দিষ্ট কিছু প্লাস্টিক সামগ্রীতে ক্ষতিকর রাসায়নিক দ্রব্যকে ব্যবহার করা না হয়।
কানাডা, মার্কিন যুক্তরাষ্ট্র ও ইউরোপিয়ান ইউনিয়নে বাচ্চাদের বোতল এবং কাপে বিপিএ ব্যবহার নিষিদ্ধ করা হয়েছে। এর কারণ ছিল স্বাস্থ্য বিষয়ক সচেতনতা এবং শিশুদের উপর বিপিএ এর অধিক ক্ষতিকর প্রভাব। প্লাস্টিক বর্জকে নির্দিষ্ট কিছু উপায়ে ব্যবস্থাপনাকে নিরুৎসাহিত করার জন্য কর আরোপ করা হয়। যেমন ল্যান্ডফিল ট্যাক্স এর ফলে ল্যান্ডফিলের মাধ্যমে প্লাস্টিক ব্যবস্থাপনা অনেক ব্যয়বহুল হয়ে যায়, আর তাও ল্যান্ডফিলের বদলে প্লাস্টিকের রিসাইকেল করার উদ্যোগ তৈরি হয়। এছাড়া প্লাস্টিকের কিছু আদর্শ ধরন আছে যেগুলোকে পচনযোগ্য হিসেবে বিবেচনা করা হয়ে থাকে। যেমন ইউরোপীয় রীতিতে এই আদর্শ হচ্ছে EN 13432, যা ইউরোপিয়ান কমিটি ফর স্ট্যান্ডার্ডাইজেশন (CEN) নির্ধারিত করে দিয়েছে। কোন প্লাস্টিকের পচনযোগ্য হিসেবে স্বীকৃতি পাবার জন্য এর যথেষ্ট পরিমাণে পচনশীলতা ও ক্ষয়যোগ্যতা থাকতে হয়।
কানাডায় প্রাতিষ্ঠানিক ব্যবস্থা(প্রতিকার)
কানাডার কেন্দ্রীয় সরকার একটি প্রতিষ্ঠান তৈরি করেছে যা সামুদ্রিক অঞ্চলগুলোকে রক্ষা করার কাজে নিয়োজিত। প্লাস্টিক দূষণের উপশম করা এর একটি অন্যতম কাজ। ১৯৯৭ সালে, কানাডা মহাসাগর ব্যবস্থাপনার জন্য আইন প্রণয়নের ব্যবস্থা করে এবং মহাসাগর আইন (Oceans Act) পাস করে। কেন্দ্রীয় সরকার, আঞ্চলিক সরকার ও আদিবাসী জনগণ এই সিদ্ধান্ত গ্রহণ ও সিদ্ধান্তের বাস্তবায়নের সাথে জড়িত ছিল। কেন্দ্রীয়, প্রাদেশিক ও আঞ্চলিক পরিচালনা সংস্থাসমূহ সামুদ্রিক পরিবেশের দায় গ্রহণ করে। মহাসাগরীয় কার্যক্রম বিষয়ে কানাডার আদিবাসীদের চুক্তিবদ্ধ ও অ-চুক্তিবদ্ধ অধিকার রয়েছে। কানাডার সরকার কারের মতে, তারা আদিবাসীদের এই অধিকারকে সম্মান করে এবং এই মহাসাগরীয় ব্যবস্থাপনা নিয়ে আদিবাসী গোষ্ঠীদের সাথে মিলে কাজ করতে ইচ্ছুক।
মহাসাগরীয় আইন প্রণয়নের সাথে সাথে কানাডা মহাসাগর রক্ষার ব্যাপারে প্রতিজ্ঞাবদ্ধ হয়। এই মহাসাগর আইনের মূলে ছিল টেকসই উন্নয়নের (sustainable development) নীতি এবং সতর্কতামূলক ও সামগ্রিক ব্যবস্থাপনা যাতে সামুদ্রিক অঞ্চল রক্ষা নিয়ে একটি সমন্বিত ও সহজবোধ্য ধারণা তৈরি হয়। সামগ্রিক ব্যবস্থাপনার ক্ষেত্রে, মহাসাগর আইন এর বিষয়াবলি কানাডার কেন্দ্রীয় সরকারের মৎস্য ও মহাসাগর মন্ত্রণালয়ে অন্তর্ভূক্ত হয়। আগামী যেকোন মহাসাগর বিষয়ক কার্যক্রম এই মন্ত্রণালয়ের অধীনে যায়। এই আইনটি সরকারের বিভিন্ন আগ্রহী অংশীদারদের মধ্যে সাহায্য ও সহযোগিতাকে উৎসাহিত করে। অধিকন্তু, এই আইন মহাসাগরীয় পরিবেশ নিয়ে সিদ্ধান্ত গ্রহণ প্রক্রিয়া নিয়ে আগ্রহী যেকোন কানাডীয়কেই অংশগ্রহণের সুযোগ করে দেয়।
২০০৫ সালে কেন্দ্রীয় প্রতিষ্ঠানগুলো কেন্দ্রীয় সামুদ্রিক সুরক্ষিত অঞ্চল কৌশল (Federal Marine Protected Areas Strategy) প্রস্তুত করেন। এই কৌশল হচ্ছে কেন্দ্রীয় সামুদ্রিক সুরক্ষিত অঞ্চল বিষয়ে পরিকল্পনা ও ব্যবস্থাপন করার জন্য ফিশারিস এন্ড ওশিনস কানাডা, পার্কস কানাডা এবং এনভায়রনমেন্ট কানাডা এর একটি সহযোগিতামূলক উদ্যোগ। এই কেন্দ্রীয় সামুদ্রিক সুরক্ষা অঞ্চল আদিবাসী গোষ্ঠী, শিল্প কারখানা, একাডেমিয়া, পরিবেশ সংক্রান্ত গোষ্ঠী ও এনজিওদের সাথে কাজ করে যাতে এই অঞ্চলটিকে আরও শক্তিশালী করা যায়। এই নেটওয়ার্কটি নিয়ে তুনটি প্রধান কর্মসূচী রয়েছে: সামুদ্রিক সুরক্ষিত অঞ্চলসমূহ, সামুদ্রিক বন্যপ্রাণ অঞ্চলসমূহ, এবং জাতীয় সামুদ্রিক সংরক্ষণ অঞ্চল। এখানে এমপিএ নামক একটি প্রোগ্রাম উল্লেখযোগ্য, এটি বাস্তুসংস্থানকে শিল্পকারখানার কার্যক্রমের প্রভাব থেকে রক্ষা করে। এমপিএ এর পরিচালনা নীতি হচ্ছে সমন্বিত ব্যবস্থাপনা (Integrated Management), বাস্তুসংস্থান ভিত্তিক ব্যবস্থাপনা কৌশল (ecosystem-based management approach), অভিযোজনমূলক ব্যবস্থাপনা কৌশল (Adaptive Management Approach), সতর্কতামূলক নীতি (Precautionary Principle), এবং নমনীয় ব্যবস্থাপনা কৌশল (Flexible Management Approach)। সহযোগিতার সাথে এবং প্রতিটি বিভাগের আইনগত নির্দেশের  প্রতি শ্রদ্ধাশীল হয়ে কাজ করার জন্য, মানব কার্যক্রমের ব্যবস্থাপনার জন্য বৈজ্ঞানিক জ্ঞান ও গতানুগতিক বাস্তুসংস্থানিক জ্ঞান (TEK - traditional ecological knowledge) ব্যবহারের জন্য, এমপিএ এর সংরক্ষণমূলক উদ্দেশ্যগুলো পূরণ করার জন্য পালিত কর্মসূচীসমূহের পর্যবেক্ষণ করা ও সেম্পর্কে প্রতিবেদন তৈরি করার জন্য, বৈজ্ঞানিক নিশ্চয়তার অভাবে প্রাপ্তিসাধ্য সর্বোত্তম তথ্যকে ব্যবহার করার জন্য, এবং টেকশই উন্নয়নের লক্ষ্যসমূহ ও সংরক্ষণমূলক প্রয়োজনীয়তাগুলোর মধ্যে ভারসাম্য রক্ষা করার জন্য এই পাঁচটি পরিচালনা নীতিকে একত্রে ও একইসাথে ব্যবহার করা হয়।
সংগ্রহ
বর্জ্যপদার্থ সংগ্রহের দুটো পরিচিত রীতি হচ্ছে কার্বসাইড সংগ্রহ এবং ড্রপ-অফ পুনপ্রস্তুত কেন্দ্র ( drop-off recycling centers)। যুক্তরাষ্ট্রের প্রায় ৮৭ শতাংশ জনগণের (২৭৩ মিলিয়ন লোক ) এই দুই রকম সংগ্রহ প্রক্রিয়ার ক্ষেত্রে প্রবেশাধিকার আছে। কার্বসাইড সংগ্রহে প্রবেশাধিকার আছে যুক্তরাষ্ট্রের প্রায় ৬৩ শতাংশ ব্যক্তির (১৯৩ মিলিয়ন লোক)। কার্বসাইট সংগ্রহের ক্ষেত্রে মানুষ প্লাস্টিককে একটি বিশেষ পাত্রে রাখা হয়, এবং এরপর কোন সরকারী বা ব্যক্তিমালিকানাধীন বর্জ্য সংগ্রাহক কোম্পানি একে তুলে নিয়ে যায়। বেশিরভাগ কার্বসাইড কর্মসূচীতে একাধিক প্রকরণের প্লাস্টিক রেসিন সংগ্রহ করা হয়, যেখানে পিইটিই এবং এইচডিপিই উভয়ই থাকে। ড্রপ অফ পুনপ্রস্তুত কেন্দ্রে প্রবেশাধিকার আছে যুক্তরাষ্ট্রের ৬৮ শতাংশ নাগরিকের (২১৩ মিলিয়ন ব্যক্তি)। এক্ষেত্রে একটি কেন্দ্রে অবস্থিত ব্যবস্থায় ব্যক্তি তার পুনপ্রস্তুতযোগ্য বর্জ্যকে নিয়ে যান। সংগ্রহ হয়ে যাবার পর এই প্লাস্টিকগুলোকে সিংগল রেসিন এর প্লাস্টিক বাছাইকরণের একটি বস্তু পুনরুদ্ধার ব্যবস্থায় (MRF - materials recovery facility ) বা হ্যান্ডলারের কাছে পাঠিয়ে দেয়া হয়, কারণ এগুলোর উৎপাদন মূল্য অধিক। এরপর বাছাইকৃত প্লাস্টিকগুলোকে সংকোচন করা হয় যাতে পুনরুদ্ধারকারীদের কাছে এগুলো পৌঁছানোর জন্য এর পরিবহন ব্যয় কম হয়।
ভারত সরকার দ্বারা গৃহীত পদক্ষেপ
ভারত সরকারের খাবার জল ও স্বাস্থ্যব্যবস্থা মন্ত্রণালয় সরকারের বিভিন্ন বিভাগকে খাবার জল প্রদানের জন্য প্লাস্টিক বোতলের ব্যবহার বন্ধ করে বরং প্লাস্টিক বর্জ্য বৃদ্ধি করে না এমন উপায়ে খাবার জল প্রদান করতে অনুরোধ করেছেন। সিকিম রাজ্য সরকারী অনুষ্ঠান ও সভায় প্লাস্টিক বোতল ও স্টাইরোফোম দ্রব্যাদির ব্যবহার নিষিদ্ধ করেছে। বিহার রাজ্যে সরকারী সভায় প্লাস্টিক বোতল এর ব্যবহার নিষিদ্ধ করা হয়েছে।
থিরুভানান্তাপুরামে অনুষ্ঠিত ভারতের ২০১৫ জাতীয় ক্রীড়ায় সবুজ চুক্তি গ্রহণ করা হয়। সুচিত্ব মিশন দ্বারা এটির উদ্বোধন হয়, এবং এটি "শূন্য বর্জ্য" ক্রীড়াস্থান এর লক্ষ্যে কাজ করে। সেই অনুষ্ঠানটিকে বর্জ্যবিহীন করার জন্য সেখানে প্লাস্টিক বোতল ব্যবহারকে নিষিদ্ধ করা হয়েছিল। এই অনুষ্ঠানে পুনব্যবহারযোগ্য খাবার থালা-বাসন এবং স্টেইনলেস স্টিলের পানপাত্র ব্যবহার করা হয়। ক্রীড়াবিদদেরকে পুনরায় ভর্তি করা যায় এমন স্টিলের ফ্লাস্ক দেয়া হয়েছিল। পরিমাপ করে দেখা গেছে, এই সবুজ চর্চার ফলে ১২০ মেট্রিক টন বর্জ্য উৎপাদন বন্ধ হয়েছে।
ওহীদুল আলম
ওহীদুল আলম (জন্ম: ১লা জানুয়ারি, ১৯১১-মৃত্যু: ১৯৯৮) কবি, লেখক ও একজন সাংবাদিক। কথাশিল্পী মাহবুব উল আলম ছিলেন তাঁর জ্যেষ্ঠভ্রাতা।
কর্মজীবন
১৯৩৭ সালে তিনি সীতাকুন্ড হাই স্কুলে শিক্ষকতায় যোগদান করেন। ১৯৪০ সালে তিনি চট্টগ্রাম কলেজিয়েট স্কুলে সাহিত্যিক আবুল ফজলের লিভ ভ্যাকান্সিতে শিক্ষক হিসাবে কাজ করেন। ১৯৪৬ সালে তিনি ইসলামিক ইন্টারমিডিয়েট কলেজে (বর্তমানে সুকারী হাজী মোহাম্মদ মহসীন কলেজ) বাঙলার শিক্ষক হিসাবে যোগ দেন। ১৯৫৮ সালে তিনি চট্টগ্রাম কলেজিয়েট স্কুলে সহকারী শিক্ষক হিসাবে যোগ দেন। ১৯৭১ সালে তিনি চট্টগ্রাম টিচার্স ট্রেনিং কলেজে সুপারিন্টেন্ডেন্ট পদ থেকে অবসর নেন।
১৯৭২ সাল থেকে আমৃত্যু দেশকাল শীর্ষক একটি সাময়িক পত্রিকার সম্পাদক ছিলেন।
চট্টগ্রাম কলেজে অধ্যয়ন কালে ১৯৩২ সালে রাউজান সাহিত্য সম্মেলনে তার সাথে কবি নজরুলের পরিচয় হয় যেখানে তিনি নজরুলকে স্বরচিত কবিতা পড়ে শোনান। নজরুলের ব্যপক উৎসাহে তিনি কলকাতায় মোহাম্মদী, বুলবুল, নবশক্তি, মুয়াজ্জিন ইত্যাদি পত্রিকায় গল্প লেখা শুরু করেন।
তিনি পাকিস্তান রাইটার্স গিল্ড এর সদস্য ছিলেন।
শ্রেষ্ঠ নাট্যধর্মী চলচ্চিত্র বিভাগে গোল্ডেন গ্লোব পুরস্কার
শ্রেষ্ঠ নাট্যধর্মী চলচ্চিত্র বিভাগে গোল্ডেন গ্লোব পুরস্কার হলিউড ফরেন প্রেস অ্যাসোসিয়েশন কর্তৃক প্রদত্ত বাৎসরিক পুরস্কার, যা বছরের সেরা নাট্যধর্মী চলচ্চিত্রের জন্য প্রদান করা হয়। ১৯৪৪ সাল থেকে এই চলচ্চিত্র পুরস্কার প্রদান করা হয়ে আসছে।
প্রথমে সেরা চলচ্চিত্রের জন্য একটি পুরস্কার প্রদান করা হত, পরে ১৯৫১ সাল থেকে নাট্য এবং সঙ্গীতধর্মী বা কমেডি চলচ্চিত্রের জন্য আলাদা দুটি পুরস্কার প্রদান শুরু হয়। ১৯৫৩ সালে আবার একবার দুটি বিভাগের জন্য একটি পুরস্কার দেওয়া হয়েছিল। সাম্প্রতিক বিজয়ী চলচ্চিত্র হল দ্য ফেবলম্যান্স (২০২২)।
বিজয়ী ও মনোনীত চলচ্চিত্রের তালিকা
চলচ্চিত্র প্রযোজকগণ এই পুরস্কারের প্রাপক। নিচের তালিকায় প্রথমোক্ত শিরোনামসমূহ বিজয়ী নির্দেশ করে। বিজয়ী চলচ্চিত্রসমূহ গাঢ় বর্ণে এবং যেগুলো গাঢ় নয় সেগুলো মনোনয়ন নির্দেশ করে।
তালিকায় প্রদত্ত বছরসমূহ চলচ্চিত্র মুক্তির বছর হিসেবে বিবেচিত, পুরস্কারের আয়োজনের বছর নয়। পুরস্কারের আয়োজন সাধারণত পরের বছরে হয়ে থাকে।
গিনিয় ফুটবল ফেডারেশন
এই সংস্থাটি গিনির পুরুষ, নারী এবং অনূর্ধ্ব-২৩ দলের পাশাপাশি ঘরোয়া ফুটবলে গিনি জাতীয় চ্যাম্পিয়নশিপ এবং গিনি জাতীয় কাপের মতো প্রতিযোগিতার সকল কার্যক্রম পরিচালনা করে। বর্তমানে গিনিয় ফুটবল ফেডারেশনের সভাপতির দায়িত্ব পালন করছেন আন্তোনিও সুয়ারে এবং সাধারণ সম্পাদকের দায়িত্ব পালন করছেন মৌরিস কোইভোগি।
লোহিত সরণ
thumb|200px|ডানে দূরবর্তী ছায়াপথ মহাস্তবকের আলোকীয় বর্ণালির বিশোষণ রেখাসমূহ, বামে সূর্যের বিশোষণ রেখার সাথে তার তুলনা দেখা নো হয়েছে। তীর চিহ্নগুলো লোহিত সরণের নির্দেশ। লালের দিকে এবং এর পর যেতে থাকলে তরঙ্গদৈর্ঘ্য বৃদ্ধি পায় আর কম্পাঙ্ক হ্রাস পায়।
লোহিত সরণ বলতে একটি জ্যোতির্বৈজ্ঞানিক বস্তু কর্তৃক নিঃসরিত তড়িচ্চৌম্বক বিকিরণের (সাধারণত দৃশ্যমান আলো) তড়িচ্চৌম্বক বর্ণালির লাল প্রান্তের (অপেক্ষাকৃত দুর্বল) দিকে সরে যাওয়াকে বোঝায়। পদার্থবিজ্ঞান এবং জ্যোতির্বিজ্ঞানে এই শব্দটি ব্যবহৃত হয়ে থাকে। কোন উৎস থেকে আগত তড়িচ্চৌম্বক বিকিরণের তরঙ্গদৈর্ঘ্য গ্রাহক প্রান্তে এসে বেড়ে যাওয়ার ঘটনাটিকেই সাধারণভাবে লাল সরণ বলা হয়। তরঙ্গদৈর্ঘ্যের এই বৃদ্ধির কারণে এর কম্পাঙ্ক হ্রাস পায়। বিপরীতক্রমে তরঙ্গদৈর্ঘ্যের হ্রাস পাওয়ার ঘটনাকে নীল সরণ বলা হয়। যেকোন ধরনের তরঙ্গদৈর্ঘ্য বৃদ্ধির ঘটনাকেই লাল সরণ নামে আখ্যায়িত করা হয়, উক্ত তরঙ্গটি আলোকীয় না হলেও তথা দৃশ্যমান আলোক সীমার মধ্যে না থাকলেও। যেমন, সাধারণ আলোক তরঙ্গ না হয়ে এটি এক্স-রশ্মি, গামা রশ্মি বা অতিবেগুনি রশ্মি-ও হতে পারে। এক্ষেত্রে নামকরণটি অদ্ভুত মনে হতে পারে। কারণ লাল আলোর চেয়ে বেশি তরঙ্গদৈর্ঘ্য যাদের (যেমন অবলোহিত, ক্ষু্দ্র-তরঙ্গ অথবা বেতার তরঙ্গ) তাদের তরঙ্গদৈর্ঘ্যের আরও বৃদ্ধি ঘটলে নিঃসন্দেহে তা হবে লাল আলোর সীমার অনেক বাইরে। তথাপি সে ঘটনাকেও লাল সরণই বলতে হবে। মোট কথা লাল সরণ বিকিরণকে লাল আলোর তরঙ্গদৈর্ঘ্য থেকে সরিয়ে নিয়ে যায়।
মোট তিনটি কারণের উপর ভিত্তি করে লোহিত সরণের প্রকারভেদ করা যায়। সাধারণ ডপলার ক্রিয়া, মহাবিশ্বের সম্প্রসারণ এবং মহাকর্ষীয় প্রভাবের অধীনে কাল দীর্ঘায়ন সেই তিনটি কারণ। একটি আলোক-উৎস যখন পর্যবেক্ষক থেকে দূরে সরে যায় তখন পর্যবেক্ষকের কাছে উৎস থেকে আগত তরঙ্গের তরঙ্গদৈর্ঘ্যের যে পরিবর্তন হয় তাকেই ডপলার সরণ বা ডপলার লোহিত সরণ বলা হয়। মহাবিশ্ব প্রসারিত হওয়ার কারণে মহাজাগতিক লাল সরণ ঘটে থাকে। দূরবর্তী ছায়াপথ, কোয়াসার এবং আন্তঃছায়াপথীয় গ্যাস মেঘের লোহিত সরণ পৃথিবী থেকে তাদের দূরত্বের সাথে সাথে বৃদ্ধি পায়। এই বলবিজ্ঞানটিকে কাজে লাগেই আধুনিক বিশ্বতাত্ত্বিক দৃষ্টিকোণ থেকে মহা বিস্ফোরণ মতবাদের ব্যাখ্যা দেয়া সম্ভব হয়েছে। পর্যবেক্ষক যদি উৎসের তুলনায় উচ্চ মহাকর্ষীয় বিভবে অবস্থান করে তাহলে মহাকর্ষীয় লাল সরণ ঘটে। ব্যাপক অপেক্ষবাদ অনুসারে সুবৃহৎ জ্যোতির্বৈজ্ঞানিক বস্তুর নিকটে যে কাল দীর্ঘায়ন ঘটে তা-ই এই লোহিত সরণের কারণ। এই নিবন্ধে বর্ণিত কাঠামো রুপান্তরের নীতির মাধ্যমে এই তিনটি বিষয়েরই ব্যাখ্যা করা সম্ভব। লোহিত সরণ ছাড়াও তড়িচ্চৌম্বক বিকিরণে অন্য কোন ধরনের সরণ আনয়নের জন্য অসংখ্য ভৌত ও গাণিতিক প্রক্রিয়া রয়েছে। সেগুলোকে লোহিত সরণের সাথে গুলিয়ে ফেলা ঠিক হবেনা।
ইতিহাস
ঊনবিংশ শতাব্দীতে তরঙ্গ বলবিজ্ঞানের অগ্রগতি এবং ডপলার ক্রিয়া সংক্রান্ত মৌলিক গবেষণা ও অনুসন্ধানের প্রসারকেই লোহিত সরণ আবিষ্কারের সূচনা হিসেবে উল্লেখ করা যেতে পারে। ১৮৪২ সালে ক্রিস্টিয়ান আনড্রেয়াস ডপলার সর্বপ্রথম এ ধরনের ঘটনার ভৌত ব্যাখ্যা প্রদান করেন। এরপর ওলন্দাজ আবহাওয়াবিদ ক্রিস্টফ হেন্ড্রিক ডিডেরিক বাইস বালেট ১৮৪৫ সালে শব্দ তরঙ্গের ক্ষেত্রে ডপলারের প্রকল্পটি বাস্তব পরীক্ষণের মাধ্যমে প্রমাণ করেন। এই প্রকল্প যে সকল ধরনের তরঙ্গের জন্য প্রযোজ্য হবে সে সম্বন্ধে ডপলারের ভবিষ্যদ্বাণী সত্য হয়েছিল। ডপলার আরও বলেছিলেন, তারার বর্ণ পরিবর্তনের কারণও এটি হতে পারে। পরে জানা গেছে তারার বর্ণ পরিবর্তনের কারণ তাদের অভ্যন্তরস্থ তাপমাত্রা, ডপলার ক্রিয়া নয়। কিন্তু, ডপলার ক্রিয়ার অব্যাহত সাফল্যের ফলে পরিশেষে লোহিত সরণ আবিষ্কার তাকে সম্মানের আসনে অধিষ্ঠিত করেছে।
ফরাসি পদার্থবিজ্ঞানী আর্মান্ড হিপ্পোলাইট লুই ফিজো ১৮৪৮ সালে সর্বপ্রথম ডপলার লোহিত সরণ ব্যাখ্যা করেন। তিনি তারার বর্ণালি রেখায় সরণের কারণ হিসেবে ডপলার ক্রিয়াকে উল্লেখ করেছিলেন। নির্দিষ্ট এই ক্রিয়াটিকে তাই অনেক সময় "ডপলার-ফিজো ক্রিয়া" বলা হয়ে থাকে। ১৮৬৮ সালে ব্রিটিশ জ্যোতির্বিজ্ঞানী উইলিয়াম হাগিন্‌স এই ক্রিয়া ব্যবহার করে প্রথম পৃথিবী থেকে অপসৃয়মাণ তারার বেগ নির্ণয় করেন।
কলকাতা মেট্রো লাইন ১
কলকাতা মেট্রো লাইন ১ হল কলকাতা মেট্রো রেলের একটি লাইন। এটি ১৯৮৪ সালে চালু হয়। এটি ভারত তথা ভারতীয় উপমহাদেশর প্রথম ও এশিয়ার পঞ্চম ভূগর্ভস্থ মেট্রো পথ। এই মেট্রো লাইনটির দৈর্ঘ্য ৩১.৩৬ কিলোমিটার। প্রতিদিন এই পথে গড়ে ৭,০০,০০০ জন (৭ লক্ষ) চলাচল করেন। ২০১৮ সালের দুর্গা পূজার অষ্টমিতে এই লাইনে ৯ লক্ষ যাত্রী বহন হয় যা এই মেট্রো পথের সর্বকালীন রেকর্ড। এই মেট্রো পথের উত্তরের অংশের এখনও সম্প্রসারণ চলছে। নোয়াপাড়ার পর বরানগর ও দক্ষিণেশ্বর এই মেট্রো পথে যুক্ত করার কাজ চলছে। এই নির্মীয়মাণ অংশের দৈর্ঘ্য ৪.৫ কিলোমিটার। এটি ভারতে নির্মিত প্রথম ভূগর্ভস্থ রেলপথ যা অক্টোবর ১৯৮৪ সাল থেকে পরিষেবা প্রদান শুরু করে এবং পরিকল্পিত প্রথম রেলপথটি ফেব্রুয়ারি ১৯৯৫ সালে সম্পূর্ণভাবে চালু করা হয়। ২৮ ডিসেম্বর ২০১০ সালে এটি ভারতীয় রেলওয়ের ১৭ তম অঞ্চল হয়। দেশের প্রথম এবং সম্পূর্ণ স্বদেশীয় প্রক্রিয়ায় কলকাতা মেট্রো নির্মিত হলেও এটি মূলত পরীক্ষা-ও-ত্রুটিমূলক নির্মাণ কাজ ছিল, বিপরীতে অন্য আরেকটি মেট্রো, দিল্লি মেট্রোর নির্মাণের সঙ্গে বহু আন্তর্জাতিক পরামর্শদাতা জড়িত ছিল। ফলস্বরূপ, সম্পূর্ণরূপে বীরপাড়া থেকে টালিগঞ্জ মেট্রো স্টেশন পর্যন্ত প্রায় ১৫ কিমি ভূগর্ভস্থ রেলপথ নির্মাণ করতে প্রায় ২৩ বছর সময় লাগে।
ইতিহাস
১৯৪৯ সালে পশ্চিমবঙ্গের তদনীন্তন মুখ্যমন্ত্রী ডা. বিধানচন্দ্র রায় কলকাতার ক্রমবর্ধমান ট্রাফিক সমস্যার সমাধানে শহরে একটি ভূগর্ভস্থ রেলপথ নির্মাণের কথা বিবেচনা করেন। এই মর্মে একটি ফরাসি বিশেষজ্ঞ দলকে দিয়ে সমীক্ষা চালানো হলেও, কোনো সুসংহত সমাধানসূত্র পাওয়া যায়নি। এরপর ১৯৬৯ সালে কলকাতার ট্রাফিক সমস্যা সমাধানে মেট্রোপলিটান ট্রান্সপোর্ট প্রজেক্ট (রেলওয়ে) নামে একটি প্রকল্প গৃহীত হয়। এই প্রকল্পের প্রতিবেদনে কলকাতার ট্রাফিক সমস্যার সমাধানে দ্রুত পরিবহন ব্যবস্থা চালু করা ছাড়া অন্য কোনো বিকল্প পথ নেই বলে জানানো হয়। ১৯৭১ সালে প্রকাশিত প্রকল্পের মাস্টার প্ল্যানে কলকাতার জন্য মোট ৯৭.৫ কিলোমিটার দৈর্ঘ্য্যের পাঁচটি মেট্রো লাইনের প্রস্তাব দেওয়া হয়। এই পাঁচটি পথের মধ্যে সর্বাধিক গুরুত্ব আরোপিত হয় ১৬.৪৫ কিলোমিটার দৈর্ঘ্য্যবিশিষ্ট দমদম-টালিগঞ্জ লাইনটির উপর, যেটি বর্তমানে লাইন ১ নামে পরিচিত। ১৯৭২ সালের ১ জুন প্রস্তাব অনুমোদিত হয়। ওই বছর ২৯ ডিসেম্বর ভারতের তৎকালীন প্রধানমন্ত্রী ইন্দিরা গান্ধী এই প্রকল্পের শিলান্যাস করেন। ১৯৭৩-৭৪ সালে নির্মাণকাজ শুরু হয়।
লাইন ১-এর নির্মাণ কাজ শুরু হলেও ১৯৭৭-৭৮ সালে অর্থের জোগান বন্ধ থাকা, ভূগর্ভস্থ পরিষেবাগুলির স্থানান্তরণ, আদালতের নানা স্থগিতাদেশ, কাঁচামালের অনিয়মিত সরবরাহ ইত্যাদি কারণে প্রকল্প রূপায়ণে অযথা দেরি হতে থাকে। অবশেষে তদানীন্তন রেলমন্ত্রী আবু বারকাত আতাউর গণী খান চৌধুরীর বিশেষ উদ্যোগ, কর্মদক্ষতা, ও কূটনৈতিক দূরদৃষ্টির ফলে প্রকল্পের কাজে দ্রুততা আসে, এবং ১৯৮৪ সালের ২৪ অক্টোবর প্রধানমন্ত্রী ইন্দিরা গান্ধী এসপ্ল্যানেড-ভবানীপুর (নেতাজি ভবন) ৩.৪০ কিলোমিটার দৈর্ঘ্য্যবিশিষ্ট রুটে ভারতের প্রথম তথা এশিয়ার পঞ্চম মেট্রো পরিষেবা কলকাতা মেট্রোর লাইন ১-এর উদ্বোধন করেন। ওই বছরই ১২ নভেম্বর চালু হয় দমদম-বেলগাছিয়া ২.১৫ কিলোমিটার দৈর্ঘ্য্যবিশিষ্ট রুটটিও। উল্লেখ্য, এটিই কলকাতা মেট্রোর দীর্ঘতম স্টেশন দূরত্ব। ১৯৮৬ সালের ২৯ এপ্রিল টালিগঞ্জ অবধি মেট্রো সম্পসারিত হলে এসপ্ল্যানেড থেকে টালিগঞ্জ অবধি ১১টি স্টেশন নিয়ে ৯.৭৯ কিলোমিটার পথের কাজ সম্পূর্ণ হয়।
২২ নভেম্বর ১৯৯২ তারিখে দমদম-বেলগাছিয়া অংশটিকে বন্ধ করে দেওয়া হয়। কারণ এই বিচ্ছিন্ন ক্ষুদ্র অংশটি খুব একটা জনপ্রিয়তা পায়নি। টালিগঞ্জ অবধি সম্প্রসারণের দীর্ঘ আট বছর পরে ১৩ অগস্ট ১৯৯৪ তারিখে দমদম-বেলগাছিয়া শাখাটিকে ১.৬২ কিলোমিটার সম্প্রসারিত করে শ্যামবাজার অবধি নিয়ে আসা হয়। সেই বছরের ২ অক্টোবর তারিখে ০.৭১ কিলোমিটার এসপ্ল্যানেড-চাঁদনি চক শাখাটি চালু হয়। শ্যামবাজার-শোভাবাজার-গিরিশ পার্ক (১.৯৩ কিলোমিটার) ও চাঁদনি চক-সেন্ট্রাল (০.৬০ কিলোমিটার) শাখাদুটি চালু হয় ১৫ ফেব্রুয়ারি ১৯৯৫ তারিখে। গিরিশ পার্ক থেকে সেন্ট্রালের মধ্যবর্তী ১.৮০ কিলোমিটার পথ সম্পূর্ণ হয় ২৭ সেপ্টেম্বর ১৯৯৫ তারিখে। এর ফলে বর্তমান মেট্রোলাইনটির কাজ সম্পূর্ণ হয়।
২০০৯ সালে টালিগঞ্জ (বর্তমানে মহানায়ক উত্তমকুমার) স্টেশন থেকে গড়িয়া বাজার (বর্তমানে কবি নজরুল) স্টেশন পর্যন্ত সম্প্রসারিত নতুন মেট্রোপথের সূচনা করা হয়। সর্বশেষ ২০১৩ সালে লাইন ১ দমদম থেকে নোয়াপাড়া পর্যন্ত সম্প্রসারিত করা হয়।
হিমানীশ গোস্বামী
হিমানীশ গোস্বামী  (১৮ মার্চ ১৯২৬ - ১৪ মার্চ  ২০১২) একজন ভারতীয় বিশিষ্ট রস সাহিত্যিক, সাংবাদিক ও ব্যঙ্গচিত্রী।
জন্ম ও প্রারম্ভিক জীবন
হিমানীশ গোস্বামীর জন্ম বৃটিশ ভারতের তৎকালীন বাংলার বর্তমানে বাংলাদেশের ফরিদপুর জেলার কালিকাপুরে মামার বাড়িতে ১৯২৬ খ্রিস্টাব্দের ১৮ই মার্চ । তাঁদের আদি বাড়ি ছিল ফরিদপুরেরই রতনদিয়া। পিতা পরিমল গোস্বামী ছিলেন জনপ্রিয় বাঙালি সাহিত্যিক, সাংবাদিক ও চিত্রগ্রাহক । তার মাতা জ্যোৎস্না দেবী। দাদামশাই ছিলেন বাঙালি কবি যতীন্দ্রনাথ বাগচী ও কাকা জ্ঞানেন্দ্রনাথ বাগচী বিভিন্ন পত্র পত্রিকার প্রাবন্ধিক ছিলেন। সুস্থ সাংস্কৃতিক পরিমণ্ডলে তিনি বড় হয়ে ওঠেন। ১৯৩৭ খ্রিস্টাব্দে হিমানীশ পিতার সঙ্গে কলকাতার সিঁথির বাড়ীতে চলে আসেন। এখানে রাণী ভবানী স্কুলে তার বাল্যশিক্ষা শুরু। ১৯৪৪ খ্রিস্টাব্দে ম্যাট্রিক পাশ করেন । কলকাতার বিদ্যাসাগর কলেজ থেকে স্নাতক হওয়ার পর ১৯৫১ খ্রিস্টাব্দে বিলেত যান কার্টুন আঁকা শিখতে। সেখানে থাকেন ১৯৫৩ খ্রিস্টাব্দের জুলাই মাস পর্যন্ত ।
কর্মজীবন
বিলেতে কার্টুন শিক্ষা শেষ করে বেশ কয়েকটি প্রকাশন সংস্থায় গুরুত্বপূর্ণ পদে কাজ করেন। বিখ্যাত বিদেশি প্রকাশন সংস্থা ম্যাকগ্রহিলে তিনি ছিলেন বেশ কয়েক বছর । পরে যোগ দেন আনন্দবাজার পত্রিকায় (১৯৭২-৮৬)। শরৎচন্দ্র পণ্ডিত (দাদাঠাকুর) ও শিবরাম চক্রবর্তী দ্বারা প্রভাবিত হিমানীশের লেখায় ছিল অনায়াস লঘু-পরিহাস । কথার 'পান' (Pun) আর নতুন শব্দ তৈরিতে তার জুড়ি মেলা ভার । সেই সঙ্গে তীক্ষ্ণ-রসসমালোচনায় বিদ্ধ করতেন রাজনৈতিক নেতা থেকে শুরু করে জনপ্রিয় সাহিত্যিকের রচনাকেও । হিমানীশের কথায়- ছাত্রাবস্থায় তার লেখা প্রকাশিত হত 'সচিত্র ভারত' পত্রিকায় । আর কলেজে পড়ার সময় থেকেই নিয়মিত লেখালেখির কাজ শুরু । ১৯৮৬ খ্রিস্টাব্দে এশিয়াটিক সোসাইটির প্রকাশনা উপদেষ্টার দায়িত্ব নেন। তার  প্রথম প্রকাশিত বই টি ছিল ডেল কার্নেগির ইংরাজী গ্রন্থে এর বাংলা অনুবাদ । বিলেতে থাকাকালীন অভিজ্ঞতা নিয়ে তার লেখা 'লণ্ডনের পাড়ায়', 'বিলিতি বিচিত্রা', 'লণ্ডনের আড্ডায়'৷ তার বিলেত-বাসের  কাহিনীগুলি আজকাল থেকে প্রকাশিত হয়েছে দুই খণ্ডে 'লণ্ডন সমগ্র' । ছোটদের কাছেও তিনি ছিলেন প্রিয় লেখক। আর তার লেখার সঙ্গে জড়িয়ে থাকত তারই আঁকা কার্টুনধর্মী ছবিগুলি। শিশু সাহিত্যে সর্বভারতীয় সম্মান ছাড়াও ২০০১ খ্রিস্টাব্দে পেয়েছিলেন 'প্রাচ্য কলাকেন্দ্র পুরস্কার'।
গ্রন্থাবলি
হিমানীশ গোস্বামী র গ্রন্থ সংখ্যা শতাধিক । তন্মধ্যে উল্লেখযোগ্য গ্রন্থগুলি হল -
সাইদ পাশা
মুহাম্মদ সাইদ পাশা (محمد سعيد باشا, Mehmed Said Paşa, ১৭ মার্চ ১৮২২ – ১৮ জানুয়ারি ১৮৬৩) ছিলেন মিশর ও সুদানের ওয়ালি। ১৮৫৪ থেকে ১৮৬৩ সাল পর্যন্ত তিনি এই দায়িত্বে ছিলেন। আনুষ্ঠানিকভাবে তিনি উসমানীয় সুলতানের অধীনস্থ হলেও তিনি কার্যত স্বাধীনভাবে শাসন পরিচালনা করেছেন। সাইদ পাশা ছিলেন মুহাম্মদ আলি পাশার চতুর্থ পুত্র। তিনি প্যারিসে পড়াশোনা করেছেন।
সাইদের অধীনে আইন, ভূমি ও কর ক্ষেত্রে বেশ কিছু সংস্কার করা হয়। পশ্চিমা ঋণ নিয়ে এসময় মিশর ও সুদানে কিছু অবকাঠামোগত আধুনিকায়ন করা হয়। ১৮৫৪ সালে সুয়েজ খালের জন্য জমি প্রদানের আইন অনুমোদিত হয়। খাল খননের দায়িত্ব ফরাসি নাগরিক ফার্ডি‌নেন্ড দ্য লেসেপ্সকে প্রদান করা হয়েছিল। ব্রিটিশরা ফরাসিদের হাতে খাল খননের বিরোধিতা করে এবং উসমানীয় সাম্রাজ্যের তরফ থেকে যাতে এই কাজে অনুমতি দেয়া না হয় সেজন্য দুই বছর পর্যন্ত তৎপরতা চালায়।
১৮২১ সালে তার বাবা সুদান অধিকার করে একে মিশরের সাথে যুক্ত করেছিলেন। মূলত দাস সংগ্রহের জন্য এই পদক্ষেপ নেয়া হয়। সুদানে দাস সংগ্রহের অভিযান বন্ধের জন্য ইউরোপীয় চাপের কারণে সাইদ অভিযান নিষিদ্ধের আদেশ জারি করেন। তবে স্বাধীন দাস ব্যবসায়ীরা এই আদেশ মানেনি।
যুক্তরাষ্ট্রের গৃহযুদ্ধের সময় সাইদের শাসনামলে মিশর ইউরোপীয় কারখানার জন্য তুলার প্রধান সরবরাহকারী হয়ে উঠে। ১৮৬৩ সালে তৃতীয় নেপোলিয়নের আহ্বানে সাড়া দিয়ে দ্বিতীয় মেক্সিকান সাম্রাজ্যের বিরুদ্ধে বিদ্রোহ দমনের জন্য সুদানি ব্যাটেলিয়নের কিছু অংশ প্রেরণ করে সহায়তা করেছিলেন।
সাইদের শাসনামলে শেখদের প্রভাব হ্রাস করা হয়। অনেক বেদুইন এসময় যাযাবর অভিযানে ফিরে যায়।
১৮৫৪ সালে তিনি মিশর ব্যাংক প্রতিষ্ঠা করেন। একই বছরে মিশরের প্রথম স্ট্যান্ডার্ড গেজ রেলপথ চালু হয়। কাফর এল-জায়াত থেকে আলেক্সান্দ্রিয়া পর্যন্ত এই রেলপথ চালু ছিল।
সাইদের সম্ভাব্য উত্তরসুরি আহমেদ রিফাত পাশা ১৮৫৮ সালে ট্রেন ভ্রমণকালে নীলনদ অতিক্রমের সময় তার ট্রেনটিকে একটি বার্জ‌ বহন করছিল। ট্রেনটি এসময় নীলনদে পড়ে যাওয়ায় রিফাত পাশা মারা যান। এর ফলে ১৮৬৩ সালে সাইদের মৃত্যুর পর তার ভাইপো ইসমাইল পাশা শাসনভার লাভ করেন।
ভূমধ্যসাগরের বন্দর পোর্ট সাইদ তার নামে নামকরণ করা হয়েছে।
সাইদ পাশা দুইবার বিয়ে করেছেন। তার প্রথম স্ত্রী ইনজি হানিমেফেন্দি। এই দম্পতির কোনো সন্তান ছিল না। তার দ্বিতীয় স্ত্রী মেলেকবের হানিমেফেন্দি। এই দম্পতির দুই পুত্র ছিল। তারা হলেন মুহাম্মদ তুসুন পাশা ও মাহমুদ পাশা।
সিদ্ধার্থ চট্টোপাধ্যায়
সিদ্ধার্থ চট্টোপাধ্যায় হলেন একজন বাঙালি অভিনেতা, তবে তাকে খুব বেশি চলচ্চিত্রে অভিনয় করতে দেখা যায়নি। তিনি ১৯৭৪ সালের সত্যজিৎ রায়ের সোনার কেল্লা চলচ্চিত্রে তোপশের চরিত্রে অভিনয়ের জন্য সর্বাধিক পরিচিত।
বহিঃসংযোগ
অফিসিয়াল ওয়েবসাইট
ইন্টারনেট মুভি ডেটাবেজে এ সিদ্ধার্থ চট্টোপাধ্যায়
দাজাইফু তেনমঙ্গু
দাজাইফু তেনমঙ্গু' (太宰府天満宮) একটি হল শিন্তো মন্দির। এটি জাপানের  ফুকোওকা প্রশাসনিক অঞ্চল এর  দাজাইফুতে অবস্থিত। এটা  মিশিগানে সুগাওয়ারা(৮৪৫-৯০৩) এর সমাধির উপর নির্মিত।এটি তেনজিন (মিশিগান এর দেবরূপ)কে  নিবেদিত প্রধান মন্দিরগুলোর মধ্যে একটি।
কিংবদন্তি
কিংবদন্তি অনুসারে, মিশিগানে একজন মেধাবী ছাত্র ছিলেন ।যিনি তাঁর প্রিয় বরই গাছগুলিকে উত্সর্গীকৃত করে অনেকগুলি কবিতা রচনা করেছিলেন। তিনি দেবতাদের অনুগ্রহ প্রাপ্ত এ কথা বলে মিশিগানে ফুজিওয়ারা বংশের ক্রোধের শিকার হয়েছিলেন ।তারা তাকে কিউশুতে নির্বাসিত করেছিল। মিশিগানে তার নির্বাসিত জীবন পড়াশোনায় ব্যয় করেছিলেন ।তিনি ৫৭ বছর বয়সে  পরলোক গমন করেন।
মিশিগানে মারা যাওয়ার পরে তাঁর দেহটি একটি গরু বহন নিয়ে গিয়েছিল এক বৌদ্ধ বিহারের কাছে । দেহটি আর নিয়ে যেতে না পেরে মিশিগানেকে তাঁর অনুগামী উমাসা নো ইয়াসুয়ুকি তাঁকে সেখানে সমাধিস্থ করেন। সেখানে পরে সমাধি মন্দির নির্মিত হয়েছিল।  সেই ঘটনার স্মরণে কাছে  একটি গরুর মূর্তি তৈরি করা হয়েছে ।  বলা হয় যে সমাধির অভ্যন্তরের বরই গাছটি মিশিগানের   পরলোক গমনের পরে তার সাথে পুনরায় মিলিত হওয়ার জন্য কিয়োটো থেকে উড়ে এসেছিল। জাপানে এটি সর্বদা প্রথম ফোটা ফুলের গাছ ।
মিশিগানের পরলোক গমনের পরপরই মিশিগানের  রাজ পরিবার ফুজিওয়ারা বংশের পাঁচ সদস্য মারা গিয়েছিল।  দুর্গে  বজ্রপাতের ফলে একজন মারা যান।  মিশিগানে এই প্রতিহিংসাপূর্ণ মনোভাবের জন্য  তেনজিন হিসাবে পরিচিত।  যখন  কিয়োটোতে বিপর্যয় দেখা দেয় তখন একই রাজপরিবার মিশিগানেকে শান্ত করার লক্ষ্যে  তার অবস্থান এবং পদমর্যাদা ফিরিয়ে দেয়।  এর মধ্য দিয়ে তেনজিনের খ্যাতি সাহিত্য এবং শিক্ষার সাথে যুক্ত হয়।
মন্দিরের মাঠ
বাম|থাম্ব| তবিউমে, একটি বরই গাছ ডান|থাম্ব|300x300পিক্সেল| কান'ইন, [[হেইআন যুগ|হিয়ান আমল এবং একটি জাতীয় ট্রেজারের সাথে সম্পর্কিত নৃকুলবিদ্যা ]] মন্দিরের পূর্ব অংশটি ও  জুড়ে রয়েছে   এবং বেশ কয়েকটি কাঠামো এর অন্তর্ভুক্ত।  হোনডেন  বা প্রধান মন্দিরটি মিশিগানের মৃত্যুর দু'বছর পর  ৯০৫ সালে ইয়াসুয়ুকি উমসা প্রথম নির্মাণ করেছিলেন।৯১৯  সালে ফুজিওয়ারা বংশ দ্বারা একটি বৃহত্তর মন্দির তৈরি করা হয়েছিল। তবে গৃহযুদ্ধের সময়  আগুনে তা ধ্বংস হয়ে যায়। মোমোয়ামা- শৈলীর মন্দিরটি যা এখন দেখতে পাওয়া যায় তা ১৫৯১  সালে তৈরি । এটি একটি গুরুত্বপূর্ণ সাংস্কৃতিক সম্পত্তি ।
তেনজিনকে উৎসর্গীকৃত প্রধান মন্দিরের পাশাপাশি এখানে রয়েছে আরও অনেক সহায়ক ও শাখা মন্দির ।যেগুলো অন্য কামিদের জন্য। সহায়ক মন্দির হন্ডেন একটি গুরুত্বপূর্ণ সাংস্কৃতিক সম্পত্তি।
মন্দিরটি ১৬৭ জাতের ৬,০০০ এশিয়ান বরই গাছের জন্যও পরিচিত। একটি বরই গাছ তবিউমে নামে পরিচিত।এটি  হন্ডেনের ডানদিকে । কিংবদন্তি অনুসারে মিশিগানে  কিওটো থেকে নির্বাসিত হওয়ার পর  এ গাছের জন্য এত আকুল হন যে এই গাছটি কিয়োটো থেকে  সমূলে উড়ে এসেছিল ।
রন্ধনপ্রণালী
থাম্ব|উমেগে মোচি (এক ধরনের রাইস কেক) এবং দাজাইফু তেনমঙ্গু মন্দিরের বালি। মন্দিরের পথের পাশে দোকানে উমেগে মোচি (梅ヶ枝餅) বিক্রি করা হয়। এটি হল অজুকি শিমের কেক যা বরই গাছের ফুলের  গুঁড়ো যুক্ত। এই  খাবার মিশিগানের কিংবদন্তির সাথে জড়িয়ে আছে। কথিত আছে যে একজন প্রবীণ তত্ত্বাবধায়ক জ্যোমোনি মিশিগানের জন্য এটি প্রস্তুত করেছিলেন এবং মারা যাওয়ার সময় এটিকে উপহার হিসাবে দিয়েছিলেন।
ধন-ভান্ডার
হ্যামোসুডেনে নিচের আইটেমগুলি রয়েছে:
বহিঃসংযোগ
‎
মোনা অ্যাডিলম্যান
জীবনীক্রম
মোনা অ্যাডিলম্যান ১৯২৪ সালে জন্মগ্রহণ করেছিলেন এবং ম্যাকগিল বিশ্ববিদ্যালয় থেকে বি.এ. ডিগ্রি অর্জন করেছিলেন
তিনি সামাজিক ও পরিবেশগত কারণগুলির প্রতি দৃঢ়রূপে প্রতিশ্রুতিবদ্ধ ছিলেন, কীটনাশকের বিপদের বিরুদ্ধে তিনি কেবেকবাসীদের সতর্ক করেছিলেন। তিনি কনকর্ডিয়া বিশ্ববিদ্যালয়ে বাস্তুশাস্ত্র ও সাহিত্যের উপর একটি কোর্স তৈরি করেছিলেন এবং শিখিয়েছিলেন। পাশাপাশি তিনি সেভ মন্ট্রিয়ল নামে একটি ঐতিহ্যগোষ্ঠী পরিচালনা করেছিলেন।
১৯৯২ সালে ম্যাকগিল বিশ্ববিদ্যালয়ের ইংরেজি বিভাগে মোনা অ্যাডিলম্যানের করা উইল থেকে মোনা এলাইন অ্যাডিলম্যান কবিতা পুরস্কার নামে একটি শিক্ষাবৃত্তি প্রতিষ্ঠিত হয়েছিল।
দ্য অ্যান্ডারসন নিউজ
এটি বুধবার প্রকাশিত হয় এবং প্রায় ৬,০০০ এর মত প্রচলন রয়েছে, সোমবার বিজ্ঞাপনের পরিপূরক হিসাবে দ্য অ্যান্ডারসন নিউজ এক্সট্রা নামে ১১,৫০০ অনুলিপি প্রকাশ করে।
বহিঃসংযোগ
অ্যান্ডারসন নিউজ ওয়েবসাইট
নানদিনা
নানদিনা বা নানদি বা নানদিল বা নানিদ (বৈজ্ঞানিক নাম: Labeo nandina) (ইংরেজি: Nandi Labeo) হচ্ছে Cyprinidae পরিবারের Labeo গণের একটি স্বাদুপানির মাছ। বাংলাদেশের ২০১২ সালের বন্যপ্রাণী (সংরক্ষণ ও নিরাপত্তা) আইনের রক্ষিত বন্যপ্রাণীর তালিকার তফসিল ২ অনুযায়ী এ প্রজাতিটি সংরক্ষিত।
বর্ণনা
দেহ লম্বা, মাছের পৃষ্ট দেশ অঙ্কীয়দেশর তুলনায় অধিক উত্তল। মুখ অবতল ও সরু, ঠোঁট পুরু এবং ঝালরযুক্ত। তুণ্ড ভোঁতা ও কিছুটা মুখের বাইরের দিকে বর্ধিত।
বিস্তৃতি
এই মাছ ভারত, বাংলাদেশ ও মায়ানমারে পাওয়া যায়। বাংলাদেশের বৃহত্তম ময়মনসিংহ ও সিলেট জেলার খালে বিলে পাওয়া যায়।
বাংলাদেশে বর্তমান অবস্থা এবং সংরক্ষণ
আইইউসিএন বাংলাদেশ (২০০০) এর লাল তালিকা অনুযায়ী এই প্রজাতিটি বাংলাদেশে মহাবিপন্ন হিসেবে বিবেচিত।
সন্দীপ উন্নিকৃষ্ণন
মেজর সন্দীপ উন্নিকৃষ্ণন, এসি (സന്ദീപ് ഉണ്ണിക്കൃഷ്ണന്‍, ১৫ মার্চ ১৯৭৭ – ২৮ সেপ্টেম্বর ২০০৮) ছিলেন ভারতীয় সেনাবাহিনীর একজন অধিকারী, যিনি ন্যাশনাল সিকিউরিটি গার্ড (এনএসজি) এর স্পেশাল অ্যাকশন গ্রুপে কর্মরত ছিলেন। ২০০৮ সালের মুম্বই জঙ্গি হামলার সময় সন্ত্রাসবাদীদের সঙ্গে লড়াই করতে গিয়ে তিনি শহীদ হন। তার বীরত্বের স্বীকৃতি স্বরূপ ২০০৯ সালের ২৬ জানুয়ারি তাকে ভারতের সর্বোচ্চ শান্তিকালীন সামরিক পুরস্কার অশোক চক্র দ্বারা মরণোত্তর সম্মানিত করা হয়।
এনএসজি অফিসারেরা বলেছেন, অপারেশন ব্ল্যাক টর্নেডোর সময় তাজমহল প্যালেস অ্যান্ড টাওয়ারের ভিতরে যে সশস্ত্র জঙ্গিরা অবস্থান করছিল, তাদের সঙ্গে গুলির লড়াই চলার সময় মেজর উন্নিকৃষ্ণন গুলিবিদ্ধ হন। তার শেষ কথা ছিল, "তোমরা এগিও না, আমিই ওদের সামলে নেব।" (“Don't come up, I will handle them”)
পরে এনএসজি-র সূত্র থেকে স্পষ্ট করে জানানো হয় যে অপারেশনের সময় একজন প্রহরী আহত হলে, মেজর উন্নিকৃষ্ণন তাকে নিরাপদে বের করে দিয়ে নিজেই জঙ্গিদের পিছনে ধাওয়া করেন। জঙ্গিরা হোটেলের উপরতলায় পালিয়ে যায়। ধাওয়া করার সময় উন্নিকৃষ্ণন গুরুতরভাবে আহত হন এবং সেই আঘাতই তার মৃত্যুর কারণ হয়।
পরিবার
সন্দীপ উন্নিকৃষ্ণন এক মালায়ালি নায়ার পরিবারের সন্তান। তার আদি নিবাস ছিল কেরল রাজ্যের কোঝিকোড জেলার চেরুভান্নুরে। সেখান থেকে তারা সপরিবারে বেঙ্গালুরুতে এসে বসবাস করছিলেন। তিনি অবসরপ্রাপ্ত ইসরো অফিসার কে. উন্নিকৃষ্ণন ও ধনলক্ষ্মী উন্নিকৃষ্ণনের একমাত্র সন্তান ছিলেন।
অপারেশন ব্ল্যাক টর্নেডো
২০০৮ সালের ২৬ নভেম্বর রাতে জঙ্গিরা দক্ষিণ মুম্বইয়ের একাধিক ঐতিহাসিক ভবনে হামলা চালায়। ১০০ বছরের পুরনো তাজমহল প্যালেস হোটেল ছিল তার মধ্যে একটি। মেজর উন্নিকৃষ্ণনকে টিম কম্যান্ডার করে নেতৃত্বে ৫১ এসএজি দলটিকে ওই হোটেলকে জঙ্গিমুক্ত করে পণবন্দীদের উদ্ধার করতে পাঠানো হয়। তিনি দশ জন কম্যান্ডো নিয়ে হোটেলে ঢোকেন এবং সিঁড়ি ধরে সাত তলায় উঠে যান। পরে নামতে নামতে তারা বুঝতে পারেন জঙ্গিরা রয়েছে চার তলায়। জঙ্গিরা একটা ঘরে কয়েকজন মহিলাকে পণবন্দী করে ভিতর থেকে তালা দিয়ে রেখেছিল। কম্যান্ডো দল দরজা ভেঙে ভিতরে ঢোকেন। এই সময় জঙ্গিরা মেজর উন্নিকৃষ্ণনের সহকারী সুনীল যাদবকে গুলি করে।
মেজর উন্নিকৃষ্ণন সামনে এগিয়ে এসে জঙ্গিদের সঙ্গে জোরদার লড়াই শুরু করেন। তিনি সুনীল যাদবকে নিরাপদে বাইরে বের করে দেওয়ার ব্যবস্থা করেন। তারপর নিজের নিরাপত্তার কথা না ভেবেই জঙ্গিদের পিছনে ধাওয়া করেন। জঙ্গিরা মেজর উন্নিকৃষ্ণনের দিকে গুলি ছুঁড়তে ছুঁড়তে পালিয়ে উপরের তলায় চলে যায়। এই সময় মেজর উন্নিকৃষ্ণনকে পিছন থেকে গুলি করা হয়। মেজর উন্নিকৃষ্ণন আহত হন এবং সেই আঘাতই তার মৃত্যুর কারণ হয়।
বিতর্ক
মেজর উন্নিকৃষ্ণনের অন্ত্যেষ্টিক্রিয়ায় কেরল সরকারের কোনো প্রতিনিধি উপস্থিত ছিলেন না। রাজনৈতিকদের এই সিদ্ধান্ত স্থানীয় ও জাতীয় সংবাদমাধ্যমে সমালোচিত হয়। যদিও কেরলের মুখ্যমন্ত্রী ভি. এস. অচ্যূতানন্দন ও স্বরাষ্ট্রমন্ত্রী কোডিয়েরি বালকৃষ্ণন ৩০ নভেম্বর উন্নিকৃষ্ণনের বাড়ি যান। সন্দীপের বাবা কে. উন্নিকৃষ্ণন ক্ষুব্ধ হয়ে তাদের চলে যেতে বলেন। এমনকি কেরলের কোনো রাজনৈতিক নেতা তার বাড়িতে প্রবেশ করলে তিনি আত্মহত্যা করবেন বলে হুমকিও দেন। পরে অচ্যুতানন্দন গণমাধ্যমের সামনে বলেন, মেজর সন্দীপ উন্নিকৃষ্ণনের বাড়ি না হলে তার বাবা-মার বাড়িতে কোনো কুকুরও যেতে চাইবে না। এই মাধ্যমে সংবাদমাধ্যম ও জনমানসে তীব্র অসন্তোষ সৃষ্টি হয়। কিন্তু অচ্যূতানন্দন বলেন, তিনি উন্নিকৃষ্ণনের পরিবারের কাছে ক্ষমা চাইবেন না; যদিও তিনি নিহত মেজরের পরিবারকে সম্মান করেন।
২ ডিসেম্বর ভারতের কমিউনিস্ট পার্টি (মার্ক্সবাদী)-র সাধারণ সম্পাদক প্রকাশ কারাট অচ্যূতানন্দনের 'কুকুর মন্তব্যে'র জন্য ক্ষমা চান। পরদিন অচ্যূতানন্দনও সমস্ত ঘটনার জন্য দুঃখপ্রকাশ করেন।
বীরসিংহপুর
বীরসিংহপুর (Birsinghpur) ভারতের মধ্য প্রদেশ রাজ্যের সাতনা জেলার একটি নগর পঞ্চায়েত-শাসিত শহর।
জনসংখ্যার উপাত্ত
ভারতের ২০০১ সালের আদমশুমারি অনুসারে বীরসিংহপুর শহরের জনসংখ্যা হল ১২,৩৩৪ জন। এর মধ্যে পুরুষ ৫৩% এবং নারী ৪৭%।
এখানে সাক্ষরতার হার ৫৬%। পুরুষদের মধ্যে সাক্ষরতার হার ৬৭% এবং নারীদের মধ্যে এই হার ৪৩%। সারা ভারতের সাক্ষরতার হার ৫৯.৫%, তার চাইতে বীরসিংহপুর এর সাক্ষরতার হার কম।
এই শহরের জনসংখ্যার ১৮% হল ৬ বছর বা তার কম বয়সী।
কাশিং সিটিজেন
কাশিং সিটিজেন হ'ল একটি সংবাদপত্র যা ১৮৯৫ সালে ওকলাহোমার স্থানীয় শহর কাশিংয়ের কমিউনিটি সংবাদপত্র হিসাবে প্রতিষ্ঠিত হয়েছিল। বছরের পর বছর ধরে খবরের কাগজটির অসংখ্য মালিক ছিল যাদের মধ্যে ও এইচ এবং হ্যাটি মে লাউচেনমিয়ার রয়েছেন। অতীতে কাগজটি সাপ্তাহিক এবং পরে প্রতিদিনের পত্রিকা হয়েছিল। এটি বর্তমানে সাপ্তাহিক হিসাবে প্রকাশিত হচ্চে। এর বর্তমানে মালিক জে ডি এবং মেরিলি মাইজনার কাগজটি ২০২০ সালের ফেব্রুয়ারিতে ডেভিড এবং মাইরা রিডের কাছ থেকে ক্রয় করেছিলেন। কাগজটি জানুয়ারী, ২০১৮ এ মুদ্রিত সাপ্তাহিক হয়ে যায় এবং একটি অনলাইন সংস্করণে যুক্ত হয়েছিল। রেইডরা জে ডি এবং মেরিলি মাইজনারের মালিকানাধীন সিমারন ভ্যালি কমিউনিকেশনস, এলএলসির কাছে, ২০২০ সালের ফেব্রুয়ারিতে কাশিং সিটেজেন বিক্রি করেছিল।
তথ্যসূত্র
Cushing Citizen
কাঁটা চান্দা
কাঁটা চান্দা (বৈজ্ঞানিক নাম: Pseudambassis baculis) (ইংরেজি: Himalayan Glassy Perchlet) হচ্ছে Ambassidae পরিবারের Pseudambassis গণের একটি স্বাদুপানির মাছ।
বিস্তৃতি
কাঁটা চান্দা হিমালয় ও ইন্দো-গঙ্গা অববাহিকায় এবং সমগ্র বাংলাদেশে পাওয়া যায়।
বাংলাদেশে বর্তমান অবস্থা এবং সংরক্ষণ
আইইউসিএন বাংলাদেশ (২০০০) এর লাল তালিকা অনুযায়ী এই প্রজাতির উপাত্তের অভাবের কথা উল্লেখ আছে।
পাকিস্তান মান সময়
ইতিহাস
থাম্ব|পাকিস্তান প্রমাণ সময় পাকিস্তানের বর্তমান সময় (PKT) চালু হয় ১৯৫৪ সালের ৩০ এপ্রিল এবং ১ মের মধ্যরাত থেকে। এর পূর্বে, ব্রিটিশ শাসিত ভারতের কলকাতা স্থানীয় সময় (ভারতীয় প্রমাণ সময়), চাটু ছিল, যেটি ১৯০৬ সালের ১ জানুয়ারি থেকে কার্যকর হয়, এই সময় তৎকালীন শ্রীলঙ্কাতেও) ব্যবহৃত হত, ১৪ আগস্টে পাকিস্তানের স্বাধীনতার পূর্ব পর্যন্ত।<sup class="noprint Inline-Template Template-Fact" style="white-space:nowrap;" contenteditable="false">[<span title="This claim needs references to reliable sources. (October 2013)">তথ্যসূত্র প্রয়োজন ] পাকিস্তানের প্রমাণ সময় নরয়াল জেলার পাসরুর গ্রামের।
দিবালোক সংরক্ষণ সময়
পাকিস্তানের দিবালোক সংরক্ষণ সময় পালন করা হয় না।
ভিল্লাজ্জো মল
ভিল্লাজ্জো মল কাতারের রাজধানী দোহার পশ্চিম প্রান্তে অ্যাসপায়ার জোনে অবস্থিত একটি বিপণিবিতান। এটি হায়াত প্লাজা এবং স্পোর্টস সিটির মধ্যবর্তী আল ওয়াব রাস্তায় অবস্থিত এবং মার্কিন যুক্তরাষ্ট্র, যুক্তরাজ্য, ইতালি এবং জার্মানীর অনেক বিখ্যাত ব্র্যান্ডসহ এখানে ২০০টিরও বেশি স্টোর রয়েছে।
ভিতরে, অভ্যন্তরীণ অংশটা ইতালীয় আবহে ইতালির পাহাড়ি নগরের আদলে দুপাশেই সাজানো হয়েছে। মাঝে গন্দোলাস নামক নৌকা সহকারে একটি ১৫০ মিটার দীর্ঘ আভ্যন্তরীন কৃত্তিম খাল রয়েছে।
২০১২ সালের মে মাসে এক অগ্নিকাণ্ডে এখানে ১৯ জন প্রাণ হারায়। ফলস্বরূপ মলটি অংশিকভাবে বন্ধ থাকে। পরে কঠোর সুরক্ষা মান পূরণের পর, ২০শে সেপ্টেম্বর ২০১২-এ মলটি আংশিকভাবে পুনরায় খোলা হয়। ফুড কোর্ট, আইস রিঙ্ক, মুভি থিয়েটার, ক্যারেফোর হাইপার মার্কেট এবং অনেকগুলো স্টোর তাদের ব্যবসায়িক কার্যক্রম পুনরায় শুরু করে।
২০১২ সালের অগ্নিকাণ্ড
২৮ মে ২০১২ সালে সকাল প্রায় ১১.০০টার দিকে ভিলাজিও মলে একটি বড় অগ্নিকাণ্ডের সূত্রপাত ঘটে, একজন প্রত্যক্ষদর্শীর বর্ণনায় অগ্নিকাণ্ডের অ্যালার্মকে "প্রায় মৃদু আগুনের অ্যালার্ম, প্রায় একটি দরজার এলার্মের মতো" বলে বর্ণনা করেন। প্রথমে অনেকে চিন্তিত ছিলেন না কারণ এটা কোনও মিথ্যা বিপদ সংকেতও পারে।
আগুন জিম্পাঞ্জি নার্সারিতে লেগে যাওয়ার ফলে নার্সারির প্রবেশদ্বার ধোঁয়ায় আচ্ছন্ন হয়ে পড়েছিল, এতে ১৩ শিশু এবং ৪ জন কর্মী আটকে পড়েছিল। কাতারি সিভিল ডিফেন্স বাহিনীর দমকলকর্মীরা উদ্ধার চেষ্টা করার জন্য মলের ছাদে একটি গর্ত করতে বাধ্য হয়েছিল। নার্সারিতে আটকে থাকা ১৭ জনের পাশাপাশি দু'জন দমকলকর্মীও নিহত হন। নিহতদের মধ্যে স্পেন, নিউজিল্যান্ড, ফ্রান্স, জাপান, দক্ষিণ আফ্রিকা এবং ফিলিপাইনের শিশুরা অন্তর্ভুক্ত ছিল; আরো ছিল তিন ফিলিপিনো শিক্ষক এবং একজন দক্ষিণ আফ্রিকার শিক্ষক।
ধোঁয়া নিঃশ্বাসের সাথে প্রবেশ করার ফলে আহত ১৭ জনের বেশিরভাগই ছিল কাতারি সিভিল ডিফেন্স ফোর্সের সদস্য।  মোট ১৯ জন প্রাণ হারিয়েছিল - ১৩ জন শিশু; তাদের মধ্যে জমজ তিন শিশু ছিল নিউজিল্যান্ডের। তদন্ত কমিটি তদন্ত প্রতিবেদন প্রকাশ করেছিল যে, নাইকের দোকানে বৈদ্যুতিক ত্রুটি এই মারাত্মক আগুনের কারণ ছিল। প্রতিবেদনে আরও বলা হয়েছিল যে, এটিও দেখা গেছে যে সংশ্লিষ্ট সকল পক্ষের এ সম্পর্কিত আইন, সিস্টেম এবং সুরক্ষা ব্যবস্থা সকলের মধ্যে সমানভাবে মেনে চলার অভাব ছিল।
নিহত তিন জমজের বাবা পরে বলেছিলেন যে মলে "মলে অত্যন্ত জ্বলনযোগ্য রং এবং অবৈধ দহনযোগ্য ছাঁচনির্মাণ" করা হয়েছিল আর তাই তার সন্তানদের ময়না তদন্ত ঠিকভাবে করা হয় নি। তিনি শিশুদের মৃত্যুর জন্য মলের ডে-কেয়ার সেন্টারের একটি জরুরী প্রস্থানকে দায়ী করেছেন।
জিম্পানজি, সুপ্রিম এডুকেশনাল কাউন্সিলের লাইসেন্স ব্যতীত কাজ করছিল কি না তা এখনও স্পষ্ট নয়, কারণ তারা সম্প্রতি সমাজ বিষয়ক মন্ত্রনালয়ের লাইসেন্স ছেড়ে দিয়েছিল। মন্ত্রকের এক কর্মকর্তা দাবি করেছেন যে তাদের অফিস থেকে কোনও লাইসেন্স দেওয়া হয়নি।
প্রতিক্রিয়া এবং বিচার
জিম্পাঞ্জির সহ-মালিক শেখ আলী বিন জসিম আল-থানি, বেলজিয়ামে কাতারের রাষ্ট্রদূত এবং শক্তিশালী আল-থানি পরিবারের অংশ, তাঁর স্ত্রী ইমান আল-কুওরি, প্রাক্তন সংস্কৃতি, শিল্প ও ঐতিহ্য মন্ত্রী, হামাদ বিন আব্দুল আজিজ আল কাওয়ারীর কন্যা।
আব্দুলআজিজ বিন মোহাম্মদ আল-রাব্বান এমন এক বেসরকারী-ব্যবসায়ী যিনি রিয়েল এস্টেট এবং বাণিজ্যিক প্রকল্পের কাতারি কোম্পানির মালিক। তাঁর সমাপনী যুক্তি চলাকালীন, যা প্রায় পাঁচ ঘণ্টা স্থায়ী ছিল বলে জানা গেছে, মিঃ রাব্বানের প্রতিরক্ষা অ্যাটর্নি দাবি করেছেন যে তাঁর ক্লায়েন্ট মলে কোনও শেয়ারের মালিক নন এবং মলের মালিকানাধীন সংস্থার অংশীদারও ছিলেন না। এই দাবি সত্ত্বেও, মিঃ রাব্বান ভিল্লাজ্জোর চেয়ারম্যান হিসাবে "মূল ব্যক্তিদের" মধ্যে মলের ওয়েবসাইটে তালিকাভুক্ত ছিলেন। মিঃ রাব্বানের প্রতিরক্ষা অ্যাটর্নির কৌশলগুলো শুনানিতে অংশ নেওয়া ক্ষতিগ্রস্ত পিতা-মাতাদের একজন তীব্র সমালোচনা করে বলেছিলেন: "“এটা হতাশাব্যঞ্জক যে কীভাবে প্রতিরক্ষা আইনজীবী আদালতের বাইরে উপহাস করা অব্যাহত রেখেছে, অনুপযুক্তভাবে রসিকতা করছেন এবং সময় নষ্ট করছেন। তদুপরি, নাইকের স্টোর কর্মচারীর উপর দোষ চাপিয়ে দেওয়া তার পক্ষে অবাস্তব বিষয়, 'রাঘদা কাব্বানী - যিনি তার তিন বছরের মেয়ে হানাকে আগুনে হারিয়েছেন'।"
আপিল প্রক্রিয়া এবং খালাস
বিচারক আল-শরাফি জিম্পাঞ্জির মালিকদের সাথে তাদের দাবিতে আরও সম্মত হন যে, এটি প্রযুক্তিগতভাবে নার্সারি নয়, একটি "বিনোদন কেন্দ্র" ছিল। এই সিদ্ধান্তটি সিভিল কর্মচারীর কাছে সঙ্গতিপূর্ণ হয়ে পড়েছিল যার জন্য এটি লাইসেন্স পেয়েছিল। জিম্পাঞ্জি নার্সারির পরিবর্তে একটি বিনোদন কেন্দ্র হিসাবে প্রতিষ্ঠিত হওয়ার পরে, এর সহ-মালিকরা কাতারি আইনের অধীনে কম অপরাধমূলক দায়বদ্ধ ছিল।
২৬শে অক্টোবর ২০১৫ তে কাতারের আপিল আদালত পাঁচটি সাজা বাতিল করে সমস্ত অভিযোগ খারিজ করে দেয়। এই সিদ্ধান্তটি ক্ষতিগ্রস্ত পরিবারগুলোর জন্য আঘাত ও হতাশার ছিল। বিচারকের পাঁচ ঘণ্টার রায় পড়ার সময় ভুক্তভোগী পরিবারের কয়েকজন সদস্য ক্ষোভে আদালত থেকে বেরিয়ে আসে বলে জানা গেছে।
মিঃ আল রাব্বানকেও তার অনৈচ্ছিকভাবে হত্যাযজ্ঞের অভিযোগ থেকে মুক্ত করে দেওয়ার পরে, আদালত জানতে পেরেছিল যে তাঁর সংস্থা একই অপরাধে দোষী ছিল; তাই ভিল্লাজ্জো এবং এর বীমা সংস্থাকে ক্ষতিগ্রস্ত পরিবারগুলোর জন্য মাত্র ৫,৫০০ ডলার জরিমানা এবং ক্ষতিপূরণ দেয়ার আদেশ দেয়।
সুফি আজিজুর রহমান
জীবনী
আজিজুর রহমান সালে চট্টগ্রামের ফটিকছড়ি থানার অন্তর্গত বাবুনগর গ্রামের এক সম্ভ্রান্ত মুসলিম পরিবারে জন্মগ্রহণ করেন। শৈশবকাল হতেই স্বভাবগত পরিষ্কার-পরিচ্ছন্ন প্রকৃতির ছিলেন বিধায় বাল্যকাল হতেই তিনি সুফি সাহেব নামে খ্যাত হন। তিনি নিজ গ্রামে কুরআন ও প্রাথমিক শিক্ষা শেষ করে চট্টগ্রাম শহরে অবস্থিত মােহসেনিয়া মাদ্রাসায় ভর্তি হন। উলা শ্রেণিতে অধ্যয়নকালে আব্দুল ওয়াহেদ বাঙ্গালীর সাথে তার পরিচয় ঘটে।
বাঙ্গালীর সুন্দর ও বিশুদ্ধ কেরাত শুনে তার নিকট নিজের কুরআন পাঠ শুদ্ধ করেন। দেশে প্রচলিত ইসলামের নামে শিরক, বিদআত ও কুসংস্কার সম্পর্কে তার প্রমাণসিদ্ধ ও যুক্তিপূর্ণ কথাবার্তায় একমত পােষণ করে তার ভক্ত হয়ে পড়েন। বাঙ্গালী তাকে আবদুস ছমদ পণ্ডিতকে ধর্মীয় শিক্ষা দেয়ার জন্য গৃহশিক্ষক হিসেবে নিয়ােগ করেছিলেন। তিনি যখন জামাতে উলার পরীক্ষায় ১ম স্থান অধিকার করেন, মাদ্রাসা কর্তৃপক্ষ তাকে মাদ্রাসায় শিক্ষক নিয়ােগ করতে চাইলেন।
সরকারি চাকরি হওয়ায় তিনি তাতে সম্মত হন নি, বরং নিজ বাড়িতে থেকে হালাল উপায়ে জীবিকা নির্বাহ করার সিদ্ধান্ত গ্রহণ করলেন। এসময় তার বিপ্লবী গুরু আব্দুল ওয়াহেদ বাঙ্গালীর সাথে দেওবন্দ আন্দোলনে জড়িয়ে পড়েন। এক পর্যায়ে আব্দুল ওয়াহেদ বাঙ্গালী, হাবিবুল্লাহ কুরাইশি, আব্দুল হামিদ ও তার যৌথ উদ্যোগে প্রতিষ্ঠিত হয় দেওবন্দ আন্দোলনের প্রথম প্রতিষ্ঠান দারুল উলুম হাটহাজারী মাদ্রাসা। প্রতিষ্ঠার দুই/তিন বছর পর তিনি শিক্ষক নিযুক্ত হন এবং দশ/পনেরাে বছর সেখানে অধ্যাপনা করেন।
উত্তর চট্টগ্রামের ফটিকছড়ি থানায় বিশুদ্ধ ধর্মীয় শিক্ষা বিস্তারের লক্ষ্যে তিনি নাজিরহাট বাজারের নিকট আল জামিয়াতুল আরবিয়া নছিরুল ইসলাম নাজিরহাট মাদ্রাসা প্রতিষ্ঠা করেন, যা নাজিরহাট বড় মাদ্রাসা নামে সুপরিচিত। কয়েক বৎসর পর সে মাদ্রাসার দায়িত্ব নুর আহমদকে দিয়ে নিজ গ্রামে অপর একটি মাদ্রাসা প্রতিষ্ঠার উদ্যোগ গ্রহণ করেন। কিন্তু মাদ্রাসা প্রতিষ্ঠার আয়ােজন করার পূর্বেই ১৯২২ সালে তিনি মৃত্যুবরণ করেন। অতঃপর তার অন্তিম বাসনামতে তারই মালিকানাধীন জমিতে তার নামানুসারে আল জামিয়াতুল ইসলামিয়া আজিজুল উলুম বাবুনগর প্রতিষ্ঠিত হয়। যা বর্তমানে বাবুনগর মাদ্রাসা নামে দেশের একটি সর্বোচ্চ ইসলামি শিক্ষালয়।
তার ৪ সন্তানই ইসলামি পণ্ডিত হিসেবে প্রসিদ্ধ হয়েছিলেন। হারুন বাবুনগরী তার মধ্যে অন্যতম।
জয়দীপ কর্মকার
জয়দীপ কর্মকার (জন্মঃ ৭ই ডিসেম্বর, ১৯৭৯; কলকাতা,পশ্চিমবঙ্গ,ভারত), একজন ভারতীয় শ্যুটার  যিনি ২০১২ লন্ডন অলিম্পিকে অংশগ্রহণ করেন এবং ৫০মিটার রাইফেল প্রোন বিভাগের চূড়ান্ত পর্যায়ের প্রতিযোগিতায় চতুর্থ স্থান অধিকার করেন এবং অল্পের জন্যে ব্রোঞ্জ পদক হাতছাড়া হয় তার। ভারতের ক্রীড়া ক্ষেত্রে অবদানের জন্যে ২০১২ সালে অর্জুন পুরস্কার লাভ করেন তিনি।
প্রাথমিক জীবন
কলকাতার নাগেরবাজারে ১৯৭৯ সালের ৭ই ডিসেম্বর জন্ম হয় জয়দীপের। তার পিতা শান্ত কর্মকার ছিলেন একজন জাতীয় স্তরের সাঁতারু, মা গায়ত্রী কর্মকার গৃহবধূ। ১৯৮৯ সালে নর্থ ক্যালকাটা রাইফেল ক্লাবে শ্যুটিং-এ হাতেখড়ি হয় তার । ১৯৯৪ সালে ন্যাশনাল গেমস-এ, প্রথম উপস্থিতিতেই তিনি জুনিয়র ন্যাশনাল চ্যাম্পিয়ন হন। তার পুত্র আদ্রিয়ান ও বাবার পদাঙ্ক অনুসরণ করছে এবং সে একজন জুনিয়র লেভেল জাতীয় পর্যায়ের শ্যুটার।
শ্যুটার জীবন
১৯৯৪ ন্যাশনাল গেমসে জুনিয়র চ্যাম্পিয়ন হয়ার পরে ১৯৯৫ থেকে ২০১২ পর্যন্ত ৫৯৪, ৫৯৫, ৫৯৮ ও ৫৯৯ এর জাতীয় রেকর্ড করেন তিনি এবং এই রেকর্ডটি অনন্য কারণ প্রতিবারই তিনি নিজের রেকর্ড ভেঙেই নতুন রেকর্ড করেন। জাতীয় স্তরে ১০০র বেশি পদক রয়েছে তার। এছাড়াও তিনি কমনওয়েলথ চ্যাম্পিয়ন, অস্ট্রেলিয়ান ওপেন চ্যাম্পিয়ন, ২৮ টি বিশ্বকাপ, ২ টি কমনওয়েলথ গেমস, এশিয়ান গেমস এবং অলিম্পিকে ভারতের প্রতিনিধিত্বকারী। তিনি ২০১০ আই এস এস এফ ওয়ার্ল্ড কাপ, সিডনিতে অংশগ্রহণ করেন এবং ৫৯৯/৬০০ স্কোর করে রৌপ্য পদক জেতেন। তার স্কোর এসিয়ান রেকর্ড। রাইফেল প্রোন বিভাগে তিনিই একমাত্র ভারতীয় যিনি, বিশ্বকাপে রৌপ্য পদক জয় করেছেন। শ্যুটার জীবনে তার সব থেকে ভালো আন্র‍্যাতরজাতিক র‍্যাঙ্ক ছিল ৪।
ট্রেনার জীবন
২০১৫ সালে তিনি কলকাতার নিউটাউনে একটি শুটিং একাডেমি প্রতিষ্ঠা করেছেন যার নাম "জয়দীপ কর্মকার শ্যুটিং একাডেমি", যেখানে তিনি অন্যান্য আন্তর্জাতিক শ্যুটারদের রাইফেল শুটিং এর প্রশিক্ষণ প্রদান করছেন। জয়দীপ মেহুলি ঘোষের ব্যক্তিগত কোচ এবং পরামর্শদাতা। এছাড়াও তার অ্যাকাডেমিতে যুব জাতীয় চ্যাম্পিয়ন মানিনী কৌশিক সহ আরো অনেক নতুন প্রতিভা প্রশিক্ষণ লাভ করেছে।